КъБР-м и Iэтащхьэм и къалэнхэр пIалъэкIэ зыгъэзащIэ КIуэкIуэ К. В. хэтащ туризмэм и IуэхущIапIэхэр лыжэкIэ къыщажыхь щIымахуэ лъэхъэнэм зэрыхуэхьэзырым теухуа зэIущIэм
Дыгъуасэ Къэрэшей-Шэрджэсым щекIуэкIащ туризмэм и IуэхущIапIэхэр лыжэкIэ къыщажыхь щIымахуэ лъэхъэнэм зэрыхуэхьэзырым теухуа зэIущIэ.
Абы хэтащ Урысейм и Президентым и полномочнэ лIыкIуэу Кавказ Ищхъэрэ федеральнэ округым щыIэ Матовников Александр, Урысей Федерацэм Граждан зыхъумэжыныгъэм и IуэхухэмкIэ, къызэрымыкIуэ щытыкIэхэмкIэ, къэхъуа гузэвэгъуэхэм я лъэужьхэр гъэзэкIуэжынымкIэ и министр Зиничев Евгений, Къэрэшей-Шэрджэс Республикэм и Iэтащхьэ Темрезов Рашид, Къэбэрдей-Балъкъэр Республикэм и Iэтащхьэм и къалэнхэр пIалъэкIэ зыгъэзащIэ КIуэкIуэ Казбек, КъБР-м и Правительствэм и УнафэщIым и япэ къуэдзэ КIэрэф Мурат сымэ.
ЗэIущIэм къыщаIэта Iуэху нэхъыщхьэхэм ящыщщ ди щIыналъэхэм щыIэ курортхэм я инженер, транспорт, бгы-лыжэ инфраструктурэм зегъэужьыныр, курорт IуэхущIапIэхэр здэщыIэ щIыпIэ-хэм щыпсэухэмрэ зыгъэпсэхуакIуэ къакIуэхэмрэ шынагъуэншагъэ къахузэгъэпэщыныр.
ЗэIущIэм хэтахэр а махуэ дыдэм еплъащ МЧС-м и IуэхущIапIэщIэу Архъыз къыщызэIуахам.
КъБР-м и Iэтащхьэмрэ
Правительствэмрэ я пресс-IуэхущIапIэ.
